**Newid rhwng llythrennau bach a mawr**

Mae’r swyddogaeth ‘**Newid Llythrennau/Change Case’** yn y rhuban ‘**Hafan/Home’**.

|  |  |  |
| --- | --- | --- |
| Defnyddir ‘**Newid Llythrennau/ Change Case’** i newid testun o lythrennau mawr i rai bach neu’r ffordd arall. Mae’n ddefnyddiol pan fo testun wedi ei deipio’n defnyddio’r llythrennau anghywir o ran eu maint, os yw’r Clo Caps wedi ei adael ymlaen er enghraifft. | |  |
| 1. Dewiswch y testun 2. Cliciwch yr icon ‘**Newid Llythrennau/Change Case’** 3. Dewiswch lythrennau mawr neu fach o’r gwymplen |  | |

**Uwcholeuo Testun**

|  |  |
| --- | --- |
| Defnyddir y swyddogaeth uwcholeuo i uwcholeuo testun er mwyn iddo edrych fel pe bai pin uwcholeuo wedi ei ddefnyddio arno. |  |

Mae 2 ffordd o uwcholeuo

**Naill ai**

Dewiswch y testun a chliciwch yr icon uwcholeuo. Bydd y testun yn cael ei uwcholeuo yn yr un lliw â’r icon. Gallwch ddewis lliwiau eraill drwy glicio’r saeth i lawr nesaf at yr icon.

***Neu***

Cliciwch yr icon uwcholeuo. Bydd pwyntiwr y llygoden yn newid i fod ar ffurf pin. Dewiswch y testun i’w uwcholeuo.

Bydd yr uwcholeuo ar waith tan i chi ei ddiffodd neu tan i chi ddechrau teipio.